Μηλέα Έβρου

Η Μηλιά, επίσημα Μηλέα, είναι χωριό στο βόρειο τμήμα της περιφερειακής μονάδας Έβρου στην Ελλάδα σε υψόμετρο 90 μέτρα. Αποτελεί την τοπική κοινότητα Μηλέας που ανήκει στη δημοτική ενότητα Τριγώνου του δήμου Ορεστιάδας. Το 2021 ο πληθυσμός της ήταν 28 κάτοικοι, από 54 το 2011«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10490 (σελ. 16 του pdf). Βρίσκεται στην αριστερή όχθη του ποταμού Άρδα και πολύ κοντά στα σύνορα με τη Βουλγαρία. Η πλησιέστερη κωμόπολη είναι ο Κυπρίνος που βρίσκεται στα ανατολικά του χωριού. Ως οικισμός αναφέρεται επίσημα με το όνομα Μηλιά το 1924 στο ΦΕΚ 194Α-14/08/1924 να προσαρτάται στην τότε κοινότητα Κυπρίνου. Το 1940 διορθώνεται σε Μηλέα.

Πληθυσμός
 Έτος  Πληθυσμός  1991  200 2001  104 2011  54 2021  28

Ιστορία
Το χωριό ιδρύθηκε από τους Οθωμανούς Τούρκους και ήταν γνωστό ως Bektaşli. Μετά από μια σύντομη περίοδο βουλγαρικής κυριαρχίας μεταξύ του 1913 και του 1919, έγινε μέρος της Ελλάδας. Ως αποτέλεσμα, ο βουλγαρικός και ο τουρκικός πληθυσμός του ανταλλάχθηκε με Έλληνες πρόσφυγες, κυρίως από τη σημερινή Τουρκία.

 Εξωτερικοί σύνδεσμοι 

 Μηλέα Τριγώνου ή Μηλιά όπως την ξέρουμε!  από τον ιστότοπο https://www.inevros.gr

Παραπομπές

Κατηγορία:Χωριά της περιφερειακής ενότητας Έβρου
Κατηγορία:Δήμος Ορεστιάδας